Kuindži kunstimuuseum
Kuindži kunstimuuseum (ukraina keeles Художній музей імені Куїнджі) oli kunstimuuseum, mis asus Ukrainas Mariupoli linnas. Linnas sündinud kunstniku Arhip Kuindži elu ja loomingu muuseum avati 30. oktoobril 2010. Muuseum hävis õhurünnakus 21. märtsil 2022 Mariupoli piiramise ajal. Kuindži kolme originaalteost muuseumis sel ajal ei olnud, küll aga oli seal teiste kunstnike teoseid.